open-index/open-wikipedia-markdown huggingface dataset:
Triušių aptvaras

**Triušių aptvaras** () – australų draminis filmas, vaizduojantis trijų mergaičių aborigenių pabėgimą iš stovyklos ir ilgą kelionę per visą Vakarų Australiją į namus. Pasakojimas remiasi tikra istorija, kuri aprašyta tokio pat pavadinimo Doris Pilkington Garimara knygoje. Autorė yra istorijos herojės Molly Craig anūkė.

## Siužetas

Filme vaizduojama XX a. 4-ojo dešimtmečio Vakarų Australija. Džigalongo aborigenų gyvenvietėje gyvena seserys Molly (14 metų), Daisy (8 metų), pusseserė Gracie (10 metų) su savo motinomis ir seneliais. Jų gyvenvietė įsikūrusi visiškai prie triušių tvoros, besidriekiančios per visą Vakarų Australiją.

Tuo metu Perte aborigenų teisių „gynėjas“ A. O. Neville pateikia įsakymą mergaites perkelti į perauklėjimo stovyklą. Tuo metu Australijoje buvo siekiama genetiškai išnaikinti „spalvotuosius“ (baltųjų ir aborigenų palikuonis), juos atskiriant nuo tėvų ir auklėtjant specialiose stovyklose, kur jie vėliau galėtų dirbti baltųjų tarnais.

Vietinis policijos pareigūnas pagrobia mergaites ir nugabena jas į Mūr Riverio stovyklą. Čia su vaikais elgiamasi griežtai, draudžiama kalbėti gimtąja kalba, jie turi nuolat dirbti, melstis, nusižengę fiziškai baudžiami. Vieną dieną Molly vedamos mergaitės pabėga, o jų paiešką leidžiasi pareigūnai bei profesionalus pėdsekys Moodoo. Pabėgėlės randa triušių tvorą ir pagal ją keliauja namo. Pakeliui jos sutinka ne vieną žmogų, kuris joms suteikia maisto ir drabužių. Tačiau vienas sutiktasis (pareigūnų bendradarbis) joms pasako, kad jų motinos perkeltos į Viluną. Gracie patiki šia informacija, atsiskiria nuo Molly ir Daisy ir netrukus patenka į pareigūnų spąstus. Galiausiai mergaitės po 2400 km žygio pasiekia savo šeimą. Filmo pabaigoje parodomos tikrosios Molly ir Daisy, jos pasakoja, kad jų dukros taip pat buvo pagrobtos ir išgabentos į Mūr Riverį.

## Aktoriai
* Everlyn Sampi – Molly Craig
* Tianna Sansbury – Daisy Craig Kadibill
* Laura Monaghan – Gracie Fields
* David Gulpilil – Moodoo
* Ningali Lawford – Maud (Moli motina)
* Myarn Lawford – Moli senelė
* Jason Clarke – konsteblis Riggs
* Kenneth Branagh – A.O. Neville
* Roy Billing – inspektorius

## Apdovanojimai
* Australijos filmų instituto apdovanojimai (AACTA):
** geriausias filmas,
** geriausias garso takelis,
** geriausias garsas

Taip pat filmas laimėjo apdovanojimus tarptautiniuose San Paulo, Valjadolido, Lydso, Edinburgo, Durbano filmų festivaliuose.

Filmo garso takelis buvo nominuotas „Auksiniam Gaubliui“, o aktorės Everlyn Sampi ir Tianna Sansbury – Jaunųjų aktorių apdovanojimui.
Poliptikas

**Poliptikas** () – vaizduojamojo meno kompozicija, susidedanti iš daug atskirų panelių, kurios papildo centrinę; diptiko ir triptiko praplėstas variantas. Pagal panelių skaičių poliptikai gali būti vadinami pentatiptikais (5 panelės), heptatiptikais (7 panelės) ir t. t. Tačiau įprastai tokio pobūdžio darbai vadinami tiesiog poliptikais. Poliptikai buvo paplitę viduramžių Europos religiniame mene, altorių tapyboje. 

## Taip pat skaitykite

* Diptikas
* Triptikas
Sankti Spirituso provincija

**Sankti Spirituso provincija** () – provincija vidurio Kuboje, driekiasi tarp šiaurinio ir pietinio salos krantų. Ribojasi su Sjego de Avilos provincija rytuose bei Vilja Klaros provincija ir Sjenfuegoso provincija vakaruose. Administracinis centras – Sankti Spiritusas.

## Geografija

Provincijos paviršius kalnuotas, teritorija driekiasi Eskambrajaus kalnai. Pietryčiuose gausu pelkių ir mangrovių. Šiaurinėje pakrantėje įsteigtas Kaguaneso nacionalinis parkas. Sankti Spiritaus provincijoje yra didžiausias dirbtinis vandens telkinys šalyje – Sasos tvenkinys.

## Administracinis suskirstymas

Provincija padalinta į 8 savivaldybes:
* Kabaigvanas,
* Fomentas,
* Chatibonikas,
* La Sierpė,
* Sankti Spiritusas,
* Tagvaskas,
* Trinidadas,
* Jagvachajus.

## Šaltiniai
Sjego de Avilos provincija

**Sjego de Avilos provincija** () – provincija vidurio Kuboje, driekiasi tarp šiaurinio ir pietinio salos krantų. Ribojasi su Kamagvėjaus provincija rytuose bei Sankti Spirituso provincija vakaruose. Administracinis centras – Sjego de Avila.

Provincija sudaryta 1975 m., atskyrus dalį Kamaguėjaus provincijos.

## Geografija

Šiaurinėje pakrantėje provincijai priklauso dalis Sabanos-Kamagvėjaus salyno (Koko, Giljermo salos ir kt.). Pietinė pakrantė pelkėta, apaugusi mangrovėmis. Sjego de Avilos provincijoje yra didžiausias natūralus Kubos vandens telkinys – Lečės lagūna.

## Administracinis suskirstymas

Provincija padalinta į 10 savivaldybių:
* Baragva,
* Bolivija,
* Čambasas,
* Sjego de Avila,
* Siro Redondas,
* Florensija,
* Machagva,
* Moronas,
* Primero de Eneras,
* Venesuela.

## Šaltiniai
Sjenfuegoso provincija

**Sjenfuegoso provincija** () – provincija vidurio Kuboje, prie pietinio salos kranto. Ribojasi su Sankti Spirituso provincija pietryčiuose, Vilja Klaros provincija šiaurės rytuose ir Matansaso provincija vakaruose. Administracinis centras – Sjenfuegosas.

## Geografija

Į provinciją įsiterpia Sjenfuegoso įlanka. Būdingas lygumų kraštovazdis, plyti didelės cukranendrių plantacijos.

## Administracinis suskirstymas

Provincija padalinta į 8 savivaldybes:
* Abreusas,
* Agvada de Pasacherosas,
* Sjenfuegosas,
* Krusesas,
* Kumanajagva,
* Lachasas,
* Palmira,
* Rodasas.

## Šaltiniai
Vilja Klaros provincija

**Vilja Klaros provincija** () – provincija vidurio Kuboje, prie šiaurinio salos kranto. Ribojasi su Sankti Spirituso provincija pietryčiuose, Sjenfuegoso provincija pietuose ir Matansaso provincija vakaruose. Administracinis centras – Santa Klara.

## Geografija

Vilja Klaros provincijai priklauso daug smulkių Sabanos-Kamagvėjaus salyno salų, nusidriekusių pagal pakrantę. Būdingas kalvotas kraštovaizdis – iškilusios Santa Klaros aukštumos (aukštis iki 464 m), bei Eskambarajaus kalnai (~900 m). Yra ežerų, svarbiausia upė – Sagva la Grandė.

## Administracinis suskirstymas

Provincija padalinta į 13 savivaldybių:
* Kaibarjenas,
* Kamachuani,
* Sifuentesas,
* Koraliljas,
* Ekrusichada,
* Manikaragva,
* Plasetasas,
* Kemado de Guinesas,
* Rančuelas,
* Remedijosas,
* Sagva la Grandė,
* Santa Klara,
* Santo Domingas.

## Šaltiniai
Alimas Kasimovas

**Alimas Kasimovas** (*Alim Qasımov*; g. 1957 m. rugpjūčio 14 d.) – Azerbaidžano muzikantas, vienas žymiausių klasikinės mugam muzikos atlikėjų šalyje. Atlikėjas pasižymi vokalinėmis improvizacijomis ir raiška, yra sulaukęs tarptautinio pripažinimo (UNESCO apdovanojimo).

Gimė Noburo kaime, Šemachos rajone, kolūkiečių šeimoje. Pradžioje grojo savadarbiais instrumentais, dainuodavo religinėse ceremonijose, šventėse. Sulaukęs 21-erių metų išvyko į Baku ir pradėjo klasikinės muzikos (mugam) studijas muzikos mokykloje. Baigęs studijas, Kasimovas pradėjo profesionalo karjerą. Nors mugam žanras nebuvo palaikomas tarybinės valdžios, tačiau atlikėjas sugebėjo išpopuliarėti, kuomet 1983 m. kai laimėjo nacionalinį Džabaro Garjagdioglu dainavimo festivalį. Atlikėjui pavyko gauti leidimą koncertuoti užsienyje, jis netrukus susilaukė ir tarptautinio susidomėjimo.

Vėliau Alimas Kasimovas įtraukė Turkijoje paplitusio ašik stiliaus elementų, susidomėjo Nusrato Fateh Ali Chano kūryba. Jis į tradicinį magam atlikimą įnešė ne tik naujas vokalines, bet ir instrumentines improvizacijas. XX a. 10 dešimtmetyje atlikėjas surengė koncertinį turą po Europą, Braziliją, JAV, sugrojo su amerikiečių atlikėju Jeff Buckley. Azerbaidžanui tapus nepriklausoma valstybe, Alimas Kasimovas apdovanotas liaudies atlikėjo ordinu (1993 m.), gavo UNESCO muzikos apdovanojimą (1999 m.). Iš dalies Kasimovo dėka 2003 m. Azerbaidžano mugam muzikinė tradicija įtraukta į UNESCO žodinio ir nematerialaus paveldo sąrašą.

Nuo 1997 m. Alimas Kasimovas koncertuoja su savo dukra Fergana Kasimova. 2005 m. atlikėjas koncertavo Niujorke Yo-Yo Ma sukurtame „Šilko kelio“ projekto koncerte. Vėliau kartu su dukra koncertavo įvairiuose Europos miestuose, Egipte. 2009 m. Kasimovas įtrauktas į knygą „500 įtakingiausių pasaulio musulmonų“.

## Diskografija
* *Classical Mugham* (1996 m.)
* *The Art of Mugham: Azerbaidjan* (1997 m.)
* *The Mugham of Azerbaidjan* (1999 m.)
* *The Legendary Art of Mugham* (1997 m., su Kasimovo ansambliu)
* *Love’s Deep Ocean* (1999 m., su Fergana Kasimova)
* *Central Asian Series, Vol. 6: Spiritual Music of Azerbaijan* (2007 m., su Fergana Kasimova)
* *Intimate dialogue* (2009 m., gyvo garso albumas; su Fergana Kasimova)

Be to, Alimo Kasimovo muzika panaudota įvairiuose azerbaidžaniečių filmuose.

## Nuorodos

* 
* Kūrinys „Sarı Gelin“, atlieka Alimas ir Fergana
Da (upė)

**Da** () arba **Lisianas** () bei **Juodoji upė** – upė Kinijoje ir šiaurės vakarų Vietname; Hongha upės dešinysis intakas. Prasideda Kinijoje, Junano provincijoje, kalnuotoje vietovėje. Toliau teka į pietryčius tarpukalnių slėniu Vietnamo teritorija (Laicau, Šonla ir Hoabinio provincijomis). Žemupyje pasuka į šiaurę, teka Futo provincija. Įteka į Honghą ties Vietči.

Ant Da upės įrengta hidroelektrinių kaskada (Hoabinio, Šonla, Laicau). Bendra elektrinių galia – 1311 MW.
Pinar del Rijo provincija

**Pinar del Rijo provincija** () – provincija vakarų Kuboje, apima vakarinį salos galą. Rytuose ribojasi su Artemisos provincija. Administracinis centras – Pinar del Rijas.

2010 m. dalis provincijos priskirta naujai sudarytai Artemisos provincijai.

## Geografija

Provincijos paviršius kalnuotas, teritorija driekiasi Rosarijo ir Organoso kalnai. Būdingos klintinės apvalainos uolos, vadinamos mogotais, ir plokšti, derlingi slėniai. Vienas tokių slėnių, Vinjaleso slėnis, įtrauktas į UNESCO pasaulio paveldo sąrašą. Pagal šiaurinę Pinar del Rijo provincijos pakrantę driekiasi salelių ir rifų virtinė, vadinama Koloradoso salynu. Vakarinę provincijos dalį sudaro Gvanahakabibeso pusiasalis, užsibaigiantis San Antonijo kyšuliu (toliausiai į vakarus nutolusi Kubos vieta).

## Administracinis suskirstymas

Provincija padalinta į 11 savivaldybių:
* Pinar del Rijas,
* San Chuan i Martinesas,
* La Palma,
* Los Palasijosas,
* San Luisas,
* Konsolasion del Suras,
* Sandinas,
* Guanė,
* Mantua,
* Vinjalesas,
* Minas de Matahambrė.

## Gyventojai
2010 m. Pinar del Rijo provincijoje gyveno 592 042 žmonės, jos plotas buvo 8884 km², o provincijos gyventojų tankumas buvo 67,2 žm./km².

## Šaltiniai
Pietro Lorenzetti

**Pjetras Lorencetis** (, kita pavarde *Pietro Laurati*, apie 1280-90 – 1348 m.) – italų protorenesanso dailininkas iš Sienos, gotikinio stiliaus atstovas. 

## Biografija

Mažai yra išlikę žinių apie Pjetrą. Manoma, kad jis buvo vyresnysis kito dailininko Ambrodžo Lorencečio brolis. Gimė 1280-90 m. laikotarpyje, tikriausiai Sienoje. Įmanoma, kad jis buvo Dučio mokinys. Jo ankstyviausias darbas, altoriaus tapyba „Madona su kūdikiu“, datuotas 1320 m. *Pieve di Santa Maria* bažnyčioje Arece. Jo darbuose jaučiama Džoto ir Džovanio Pizano įtaka. Manoma, kad jis dirbo kartu su kitu Sienos dailės mokyklos atstovu Simone Martiniu, tik, skirtingai nuo pastarojo, broliai Lorencečiai labiau akcentavo Džoto atradimus dailėje, tokiu būdu prisidėdami prie renesanso formavimosi Italijoje.

1330–40 m. Pjetras dirbo Asyžiuje, ties Šv. Pranciškaus Asyžiečio bazilikos freskomis. Apie 1340 m. dirbo Pistojos *San Francesco* bažnyčioje (altorius „Madona soste su kūdikėliu ir šventaisiais“). Apie 1335 m. dirbo *Santa Maria della Scala* ligoninėje Sienoje (šie darbai neišlikę). Apie 1341 m. sukūrė poliptiką Šv. Humilitai. Apie 1342 m. sukūrė pagrindinį, savo brandaus menininko darbą „Mergelės gimimas“ Sienos katedroje, kuriame parodė savo sugebėjimus perspektyviajame vaizdavime. Pjetras Lorencetis, kartu su broliu Ambrodžijumi, spėjama, mirė 1348 m. Sieną apėmusio maro metu.

## Darbų galerija


Image:Pietro lorenzetti, maestà.jpg| „Madona soste ir angelai“ (apie 1320, Kortonos vyskupijos muziejus, Kortona)
Image:Pietro Lorenzetti - Entry of Christ into Jerusalem - WGA13502.jpg| „Kristaus įžengimas į Jeruzalę“ (apie 1330, San Francesco bažnyčia, Asyžius)
Image:Pietro Lorenzetti - Flagellation of Christ - WGA13509.jpg| „Kristaus nuplakimas“ (apie 1330, San Francesco bažnyčia, Asyžius)
Image:Pietro Lorenzetti - Predella panel - Hermits at the Fountain of Elijah - WGA13541.jpg| „Eremitai prie Elijo kalno“ (apie 1329, Nacionalinė Sienos pinakoteka)
Image:Pietro lorenzetti, madonna in trono tra otto angeli.jpg| „Madona soste su kūdikėliu ir šventieji“ (apie 1340, Uficių galerija, Florencija)
Image:Lorenzetti Pietro Beata Umilta.jpg| „Šv. Humilita“ poliptikas, detalė, Humilita gabena plytas į vienuolyną (apie 1341, Uficių galerija, Florencija)
Image:Pietro lorenzetti, miracolo del ghiaccio, berlino, dalla pala della beata umiltà.jpg| „Šv. Humilita“ poliptikas, detalė, Humilita kuria ledo stebuklą (apie 1341, Uficių galerija, Florencija)
Image:Pietro lorenzetti, natività della vergine del duomo di siena, 1342, tempera su tavola 187x182, museo dell'opera del duomo di siena.jpg| „Mergelės gimimas“ (apie 1342, Sienos katedros muziejus (Opera del Duomo), Siena)


## Nuorodos

* Pietro Lorenzetti darbų galerija 
* Pietro Lorenzetti WGA tinklalapyje
* Encyclopaedia Britannica
* [treccani.it](http://www.treccani.it/enciclopedia/pietro-lorenzetti_(Dizionario-Biografico)/)
* [Pietro Lorenzetti biografija [Giorgio Vasari] „Le Vite“ (anglų k.)]
Ka (upė)

**Ka** () arba **Lamas** (*Sông Lam*) – upė Laose ir Vietname. Prasideda Laose, Čiongšono kalnuose. Teka į pietryčius Siankuano provincija Laose, vėliau Ngeano ir Hatinio provincijomis Vietname. Įteka į Tonkino įlanką į rytus nuo Vinio.

Upės mityba remiasi lietaus vandeniu, potvynis tęsiasi vasarą ir rudenį. Ka žemupyje yra derlinga Hatinio lyguma. Upės vanduo naudojamas pasėlių drėkinimui.
Fortūnatas Ašoklis

**Fortūnatas Ašoklis** (slap. **Pelėda, Silkoša, Vilkas Jonas**, 1908 m. Raudonių k., Ylakių vls., Telšių aps., Kauno gub. – 1946 m. Telšiai, Telšių aps.) – Lietuvos savivaldybininkas, partizanio judėjimo vadovas, Lietuvos laisvės armijos [[LLA] Žemaičių apygardos](https://lt.wikipedia.org/wiki/%C5%BDemai%C4%8Di%C5%B3_apygarda) štabo viršininkas, Žemaičių apygardos vadas.

## Biografija
Baigė Klaipėdos prekybos institutą. 1942–1944 m. Ylakių valsčiaus viršaitis, Lietuvos pasipriešinimo nacių okupacijai dalyvis, Lietuvos laisvės armijos [LLA] narys. 

1944 m. pabaigoje pradėjo telkti partizanus kovai prieš sovietų okupaciją. Buvo LLA Žemaičių apygardos štabo viršininkas, nuo 1946 m. gegužės 25 d. Žemaičių apygardos partizanų vadas. Atkūrė sunaikintą apygardos štabą, sudarė Kardo, Alkos, Šatrijos rinktines, organizavo partizanų junginių ryšius, rengė mobilizacijos planus. 

Suimtas 1946 m. rugsėjo 24 d. Nukankintas Telšių kalėjime (kitais duomenimis – nenorėdamas enkavedistams duoti parodymų, nusižudė areštinėje).

## Apdovanojimai, atminimo vietos
2004 m. lapkričio 17 d. apdovanotas Vyčio Kryžiaus ordino Komandoro kryžiumi (po mirties).

Vardas įamžintas Ylakių kapinių paminkle partizanams.

## Šaltiniai

## Nuorodos
* Ašoklis Fortūnatas. – Samogit.lt 
* XXI amžius – 2004, lapkričio 26
* Partizanų kovos
Ma (upė)

**Ma** () – upė Vietname ir Laose. Prasideda kalnuose, Šonla provincijoje. Teka į pietryčius tarpukalnių slėniu, toliau kerta šiaurinį Laoso Huaphano provincijos pakraštį. Vėliau vėl teka Vietnamo teritorija (Tanhoa provincija), kerta lygumą. Įteka į Tonkino įlanką netoli Tanhoa miesto, sudaro didelę deltą (dydžiu nusileidžia tik Mekongo ir Hongha deltoms).

Svarbiausias intakas – Ču (dešinysis).

Upė patvinsta vasaros–rudens mėnesiais. Vanduo naudojamas pasėlių drėkinimui.
Lo (Vietnamo upė)

**Lo** () – upė Kinijoje ir šiaurės Vietname; Hongha kairysis intakas. Prasideda kalnuotoje vietovėje Kinijoje, Junano provincijoje, kur žinoma kaip **Panlongas**. Teka į pietryčius tarpukalnių slėniu, toliau teka Vietnamu (Haziango, Tujenkvango, Futo provincijomis). Įteka į Honghą netoli Vietči miesto.

Didžiausi intakai – Čajus (dešinysis), Gamas (kairysis).

Upė laivuojama 156 km ruože (100–150 tonų keliamosios galios laivais), nuo žiočių iki Tujenkvango. Iki Hadziango galima patekti valtimis lietingojo laikotarpio metu.
Vietči

**Vietči** () – miestas šiaurės Vietname, 70 km į šiaurės vakarus nuo Hanojaus, prie Hongha upės bei jos intakų Da ir Lo žiočių. Futo provincijos administracinis centras. Yra upinis uostas, geležinkelio stotis. Ryžių valymo, cukrus gamybos pramonė, veikia popieriaus, plytų gamyklos. Yra šiluminė elektrinė. Veikia Hungvongo universitetas, keletas kolegijų.

## Šaltiniai
Amirantų salos

**Amirantų salos** () – koralinių salų ir atolų grupė Indijos vandenyne, į šiaurę-šiaurės rytus nuo Madagaskaro. Priklauso Seišelių valstybei, išorinių salų grupei. Plotas – 85 km² (tik sausuma – 9,91 km²). Amirantų salas sudaro 8 vientisos salos, 3 atolai, taip pat rifai, seklumos (iš viso ~150 darinių).

Svarbiausios salos: Darosas (*D’Arros*), Derošas (*Desroches*), Šv. Juozapo atolas, Poivras, Remiras, Mari Luizos sala.

Amirantų salose gyvena ~100 gyventojų. Dauguma jų susitelkę Derošo saloje, kur yra pagrindinė salyno gyvenvietė bei aerodromas. Yra kokospalmių plantacijos, verčiamasi žvejyba, vėžlių gaudymu.

## Istorija

Salos 1502 m. atrastos portugalų keliautojo Vasko da Gamos ir pavadintos „Admirolo salomis“ (). 1742 m. į salas pretenzijas pareiškė Prancūzija, 1814 m. jos perleistos britams ir tapo Mauricijaus kolonijos dalimi. 1909 m. priskirtos naujai Seišelių kolonijai, 1965–1976 m. Amirantų salos priklausė Britų Indijos vandenyno teritorijai ir buvo naudojamos karinėms reikmėms.
  
## Šaltiniai
Laokajus

**Laokajus** () – miestas šiaurės vakarų Vietname, tarpukalnių slėnyje prie Hongha upės, šalia Kinijos sienos, 260 km į šiaurės vakarus nuo Hanojaus. Provincijos centras. Pro miestą eina Haifongo–Junano geležinkelis. Apatitų ir geležies rūdos gavybos regiono centras. Yra karbido gamykla.

## Istorija

1979 m. Laokajų buvo užėmusi Kinijos armija. Iki 1993 m. pasienio postas buvo uždarytas.

## Šaltiniai
Amvrosijivka

**Amvrosijivka** () arba **Amvrosijevka** () – miestas rytų Ukrainoje, Donecko srityje, 53 km į pietryčius nuo Donecko. Rajono centras. Pro miestą eina Donecko-Rostovo prie Dono geležinkelis ir plentas. Veikia cemento kombinatas (didžiausias šalyje). Taip pat vykdoma kitų statybinių medžiagų gamyba. Yra kultūros namai, kino teatras, licėjus, biblioteka, krašto muziejus.

## Istorija

Gyvenvietė įkurta 1869 m., tiesiant geležinkelį. 1896 m. Amvrosijivkoje pastatyta cemento gamykla. Miesto teisės suteiktos 1938 m.

## Šaltiniai
Jurgis IV

**Jurgis IV** (1762 m. rugpjūčio 12 d. Londonas – 1830 m. birželio 26 d. Vindzoro pilis) – Jungtinės Karalystės ir Hanoverio karalius (1820–1830 m.).

## Biografija

Karaliaus Jurgio III vyriausiasis sūnus. Garsėjo išlaidumu ir ekstravagancija. Nepaisydamas draudimo karališkosios šeimos nariams iki 25 m. tuoktis be karaliaus sutikimo, 1785 m. slapta vedė 6 metais vyresnę našlę M. Fitzherbert. Dėl nuotakos priklausymo katalikams, Parlamento sprendimu 1787 m. santuoka buvo paskelbta neteisėta. Dėl skolų vedė antrą kartą, bet su sutuoktine Karolina Braunšveigiete negyveno. Tėvui susirgus psichikos liga, nuo 1811 m. tapo princu regentu. Tapęs karaliumi globojo menus, nesėkmingai siekė stiprinti valdovo autoritetą. Mėgino sutrukdyti priimti katalikų politines ir civilines teises pripažįstantį įstatymą (priimtas 1829 m.).

## Nuorodos

## Šaltiniai

## Galerija
Lavysa

**Lavysa** (arba ***Sausupis***) – trumpas upelis pietų Lietuvoje, Varėnos rajone, Marcinkonių seniūnijoje; Merkio kairysis intakas. Išteka iš Lavyso ežero ties vakariniu krantu, šalia Lavyso kaimo. Teka Paūlių mišku į šiaurės vakarus, įteka į Merkį 24,4 km nuo jo žiočių, į vakarus nuo Milioniškės.

Intakų neturi.

Upėvardis *Lavysa* kildinamas iš šaknies **lau-*, kuri galimai gimininga  „žemas, pelkėtas paupys“,  „prausti(s), maudyti(s)“,  „prausimosi vanduo“,  „lietus“,  „liejasi“, gal. *lautro* „pirtis“ ir kt. (<  „plauti, prausti“).

## Šaltiniai
Komjaunuolis (1943)

**Komjaunuolis** – nelegalus komunistinis laikraštis, ėjęs 1943–1944 m. Kaune.

## Istorija

Leido LKJS Kauno miesto komitetas. Daugintas hektografu. Išėjo 4 numeriai. Bendradarbiavo Juozas Aleksonis, Alfonsas Čeponis. Redaktorius Povilas Štaras.

## Šaltiniai
Trilaukis

Žodis **trilaukis** gali reikšti:

* Trilaukis – trijų laukų sėjomaina;
* Trilaukis – kaimas Vilkaviškio rajono savivaldybėje;
Amuajus

**Amuajus** () – miestas šiaurės vakarų Venesueloje, Falkono valstijoje, Paragvanos pusiasalio vakarinėje dalyje, Karibų jūros pakrantėje. Verčiamasi žvejyba, yra svarbus naftos eksporto uostas. Amuajuje įsikūrusi didžioji dalis Paragvanos naftos perdirbimo komplekso (didžiausias pasaulyje – 940 tūkst. barelių per dieną). Taip pat vystomas turizmas.

## Istorija

Amuajus minimas nuo XIX a. pr. Iki 1947 m., kai čia buvo pastatyta naftos perdirbimo gamykla, Amuajus buvo mažas žvejų kaimas.

## Šaltiniai
Amundseno įlanka

**Amundseno įlanka** (, ) – Arkties vandenyno įlanka, įsiterpusi tarp Kanados šiaurinės pakrantės bei Bankso ir Viktorijos salų (Kanados Arktinis salynas). Ilgis iki 445 km, plotis iki 213 km. Giliausia vieta siekia 285 m. Amundseno įlanka šiaurės vakaruose pereina į Boforto jūrą, pietryčiuose pereina į eilę sąsiaurių, skiriančių žemyną nuo Viktorijos salos. Didžiąją metų dalį įlanką dengia ledas.

Amundseno įlanka yra šiaurės vakarų kelio, jungiančio Arkties ir Atlanto vandenynus, dalis. Pavadinta ją 1903–1906 m. tyrinėjusio norvegų keliautojo Roaldo Amundseno garbei.

Svarbiausios pakrančių gyvenvietės: Sačs Harboras, Uluchanktokas, Paulatukas.

## Šaltiniai
Čagosiečiai

**Čagosiečiai** (, ), *ilojai* (; ) – etninė grupė, vietiniai Čagoso salyno, priklausančio Indijos Vandenyno Britų sričiai, gyventojai. Čagosiečiai gyveno Diego Garsijos ir Peros Banjoso salose, Salomono, Egmonto atoluose ir Erelio salose.

Čagosiečiai yra daugiausia afrikietiškos kilmės, kilę iš Madagaskaro, Mozambiko, Mauricijaus ir kitų Afrikos šalių. Jie turi nemažą dalį indų kraujo. Dalis šių žmonių protėvių buvo prancūzų atvežti 1786 m. iš Mauricijaus kaip vergai. Kiti atvyko XIX a. kaip žvejai, fermeriai, kokospalmių plantacijų darbininkai.

Čagosiečiai kalba Čagoso kreolų kalba, kuri yra kreolinė kalba, susidariusi kaip vietinės kalbos ir prancūzinės kreolų kalbos mišinys. Ji yra dalis burboninės kreolų kalbų šeimos narė. Čagoso kreolų kalba dar kalba dalis čagosiečių palikuonių, gyvenančių Mauricijuje ir Seišeliuose. D. Britanijoje gyvenantys čagosiečiai kalba angliškai.

## Deportacija

1965 m., rengiant Mauricijaus nepriklausomybės suteikimą, Čagoso salynas buvo atskirtas nuo Mauricijaus kolonijos ir sudarė Britų Indijos vandenyno teritoriją. Naujoji konstitucija buvo priimta vienpusiškai, be referendumo ar konsultacijų su čagosiečiais. Ji draudė gyventi salose be leidimo.

Dabar dauguma čagosiečių gyvena Mauricijuje ir Jungtinėje Karalystėje, nes D. Britanijos vyriausybės buvo deportuoti iš tėvynės. Nuo 1967 iki 1973 m. čagosiečiai, kurių tada buvo 2 tūkstančiai, D. Britanijos vyriausybės buvo perkelti į Peros Banjoso salą, o 1973 m. – į Mauricijų.
Ištisinė deportacija buvo atlikta tam, kad būtų ištuštinta Diego Garsijos sala, kurioje gyvena didžiuma čagosiečių. Diego Garsijoje buvo statoma karinė bazė, kurioje dabar bazuojasi D. Britanijos ir JAV kariniai daliniai. Šiandien Diego Garsijoje čagosiečių nėra, joje yra tik karinė bazė *[[Camp Justice]]*.

### Byla Aukščiausiajame Teisme
2006 m. pradžioje maždaug 100 čagosiečių grupei buvo leista apsilankyti Indijos Vandenyno Britų Srityje. Tai buvo pirmasis čagosiečių apsilankymas tėvynėje per 30 metų. Kelionę organizavo ir finansavo D. Britanijos užsienio reikalų ministerija.

2006 m. gegužės 11 d. čagosiečiai Aukščiausiajame Teisme laimėjo bylą kai Teismas nutarė, kad čagosiečiai turi teisę grįžti į Čagoso salyną. Belko sulaukti ir pamatyti, kada ir kaip sprendimas bus įgyvendintas. D. Britanijos vyriausybė padavė apeliaciją Apeliacijų Teismui siekdama 2006 m. gegužės 11 d. nutarties atšaukimo. Užsienio reikalų ministerija rėmėsi atveju, kai Antrojo pasaulinio karo metais po Perl Harboro puolimo Kanadoje buvo internuoti japonų kilmės kanadiečiai.

2008 m. spalio 22 d. D. Britanijos Apeliacinis teismas priėmė sprendimą, kuris palaikė D. Britanijos užsienių reikalų ir sandraugos ministro Deivido Milibendo apeliaciją. Apeliacinio teismo sprendimas nutraukė teisminį nagrinėjimą D. Britanijoje ir sugriovė čagosiečių viltis grįžti į tėvynę.

## Nuorodos
Jurgis III (Gruzija)

**Jurgis III ** (mirė – 1184 m. balandžio 6 d.) – Gruzijos karalius (1156–1184).

## Biografija

Bagrationų dinastijos. Karalienės Tamaros tėvas. Iki 1177 m. valdė už mažametį sūnėną Demetrę. Šiam sulaukus pilnametystės savo bendravalde ir sosto įpėdinę paskelbė Tamarą. Tęsė Dovydo IV Statytojo politiką. Iš seldžiukų atkariavo Dviną (1162), Ani (1173), užėmė Šaburaną ir Derbentą (1167).
## Šeima
Buvo vedęs caraitę Burduchan, Alano caro Chudano dukterį. Vaikai:
* Tamara, Gruzijos karalienė
* Rusudan, karalaitė

## Šaltiniai
Amundseno-Skoto pietų ašigalio stotis

**Amundseno-Skoto pietų ašigalio stotis** () – JAV mokslinių tyrimų stotis Antarktidoje, šalia Pietų ašigalio, poliarinėje plynaukštėje, 2835 m aukštyje virš jūros lygio.

Amundseno-Skoto pietų ašigalio stotis yra vienintelė gyvenama Žemės vieta, kur diena ir naktis trunka po 6 mėnesius. Poliarinės nakties metu vykdomi astronominiai stebėjimai (yra Pietų ašigalio teleskopas), kadangi giedras oras ir nepertraukiamai tamsus dangus leidžia gerai stebėti dangaus kūnus. Žiemą temperatūra prie stoties nukrenta iki -50-60 °C (rekordinė – -82,8 °C), vasarą pakyla iki -25-30 °C (rekordinė – -13 °C). Taip pat būdingas mažas oro drėgnumas, išretintas deguonis, praktiškai nėra kritulių. Be astronominių tyrimų čia dar atliekami glaciologijos, geofizikos, meteorologijos, astrofizikos, biomedicinos tyrimai.

Stotis atidaryta 1957 m. kaip bazė vidiniams maršrutams Antarktidoje. Pavadinta Pietų ašigalio atradėjų Roaldo Amundseno ir Roberto Skoto garbei. Vėliau stotis ne kartą perstatyta. Pirmoji bazė pastatyta iš dalies po žeme, bet dėl klimatinių sąlygų ir sniego slėgio greitai tapo netinkama naudojimui ir 1975 m. buvo apleista, o 2010 m. nugriauta. 1975 m. pastatytas naujas, kupolo formos statinys, o darbuotojai apgyvendinti specialiose trobelėse. 1999 m. pradėta naujos stoties statyba. Ji oficialiai atidaryta 2008 m.

Poliarinę vasarą Amundseno-Skoto stotyje dirba virš 200 žmonių. Vasario viduryje dauguma žmonių stotį palieka, pasilieka tik ~50 žmonių (daugiausia prižiūrintis personalas ir keli mokslininkai). Žiemos mėnesiais stotis būna visiškai izoliuota nuo pasaulio. Tuo metu stotį apšildo 3 raketiniu kuru varomi generatoriai. Greta stoties yra vasarą veikiantis Jack F. Paulus lėktuvų kilimo ir tūpimo takas, taip pat sausuma galima pasiekti už 1450 km esančią Makmerdo stotį. Stotis aprūpinta palydoviniu ryšiu.

Pietų poliuje faktiškai Saulės laikas neegzistuoja, bet techniniais sumetimais naudojamas Naujosios Zelandijos laikas (UTC+12/UTC+13).

## Šaltiniai
Į pagalbą

**Į pagalbą** – nelegalus Lietuvos liaudies pagalbos sąjungos valdybos laikraštis, ėjęs 1937–1940 m. Kaune.

## Istorija

Iki 1939 m. Lietuvos Raudonosios pagalbos CK laikraštis. Daugintas rotatoriumi, 1937 m. Nr. 1-4 dauginti fotografiniu būdu. Išėjo 17 numerių. Redagavo Barelis Fridmanas, Dveira Berzakaitė ir Aleksas Maginskas.

## Šaltiniai
Į pagalbą (žurnalas)

**Į pagalbą** – Lietuvos liaudies pagalbos sąjungos valdybos mėnesinis žurnalas, ėjęs 1940–1941 m. Kaune.

## Istorija

Leistas vietoj to paties pavadinimo laikraščio. išėjo 10 numerių. Redaktorius Aleksas Maginskas.

## Šaltiniai
Reinoldso skaičius

**Reinoldso skaičius** – bedimensinė konstanta, parodanti inercinių ir klampos jėgų skystyje santykį.

Esant mažiems Reinoldso skaičiams srautas yra laminarinis, o prie didelių Reinoldso skaičių jis tampa turbulentišku.
Tai yra viena iš svarbiausių bedimensinių konstantų hidrodinamikoje ir yra naudojama, kartu su Oilerio skaičiumi, aprašant srautų judėjimo panašumą.

Reinoldso skaičiaus išraiška:
:  \mathit{Re} = {\rho v_{s}^2/L \over \mu v_{s}/L^2} = {\rho v_{s} L\over \mu} = {v_{s} L\over \nu} 

kur:
* *v*s – tai skysčio greitis, (m s-1)
* *L* – charakteringas sistemos ilgis, (m)
* μ – skysčio dinaminės klampos koeficientas, (N s m-2) arba (Pa s)
* ν – skysčio kinematinės klampos koeficientas: ν = μ / ρ, (m² s-1)
* ρ – skysčio tankis, (kg m-3).

Reinoldso skaičius pavadintas pagerbiant anglų fiziką ir inžinierių Osborną Reinoldsą, tyrusį klampaus skysčio tekėjimą, turbulencijos ir tepimo teorijos problemas.

## Matematinis išvedimas
Reinoldso skaičius gali būti gautas iš Navjė-Stokso lygties (iš esmės tai trys lygtys kiekvienai greičio komponentei) nespūdžiam skysčiui:

: \rho \left(\frac{\partial \mathbf{v}}{\partial t} + \mathbf{v} \cdot \nabla \mathbf{v}\right) = -\nabla p + \mu \nabla^2 \mathbf{v} + \mathbf{f} 

Vienas iš būdų gauti bedimensinius dydžius – padauginti abi lygties puses iš daugiklio:
:  L \over \rho V^2 
kur:
*  V  yra greitis (m/s).
*  L \, charakteringas sistemos ilgis, (m).
*  \rho \, skysčio tankis (kg/m³)

Pažymėję:
:  \mathbf{v'} = \frac{\mathbf{v}}{V},\ p' = p\frac{1}{\rho V^2}, \ \mathbf{f'} = \mathbf{f}\frac{L}{\rho V^2}, \ \frac{\partial}{\partial t'} = \frac{L}{V} \frac{\partial}{\partial t}, \ \nabla' = L \nabla 

galime perrašyti Navjė-Stokso lygtis bedimensinėje formoje:
: \frac{\partial \mathbf{v'}}{\partial t'} + \mathbf{v'} \cdot \nabla' \mathbf{v'} = -\nabla' p' + \frac{\mu}{\rho L V} \nabla'^2 \mathbf{v'} + \mathbf{f'} 

kur :\frac{\mu}{\rho L V} = \frac{1}{\mathrm{Re}} 

Galiausiai, praleisdami štrichus gausime:
: \frac{\partial \mathbf{v}}{\partial t} + \mathbf{v} \cdot \nabla \mathbf{v} = -\nabla p + \frac{1}{\mathrm{Re}} \nabla^2 \mathbf{v} + \mathbf{f} 

Taip pat matome, kad kai \mathrm{Re} \to \infty, klampos narys lygtyje išnyksta.

## Šaltiniai
Jurgis III

**Jurgis III** (gimė – 1738 m. birželio 4 d. Londonas; mirė 1820 m. sausio 29 d. Vindzoro pilis) – D. Britanijos karalius (1760–1820), Hanoverio kurfiurstas (1760–1814 m.) ir karalius (1814–1820 m.).

## Biografija

Karaliaus Jurgio II vaikaitis.

## Valdymas

Remdamasis torių partija mėgino nuo valstybės valdymo nušalinti vigus ir sustiprinti monarcho valdžią. Su ministru pirmininku F. Northu Š. Amerikoje vykdė politiką, dėl kurios kilo Amerikos nepriklausomybės karas trukęs nuo 1775 iki 1783 m. Karas baigėsi D. Britanijos pralaimėjimu. Nuo 1765 m. Jurgis III sirgo (manoma, porfirija). 1788 m. Parlamentas svarstė galimybę valdžią perduoti sūnui Velso princui Jurgiui, bet kitais metais Jurgio III sveikata pagerėjo. Būdamas karalius ir neparlamentinės valdžios šalininkas, Jurgis III rėmė D. Britanijos karus su revoliucine Prancūzija ir Napoleonu I (1793–1815 m.). 1806 m. Jurgis III apako, 1811 m. tapo neveiksnus. Iki Jurgio III mirties regentu buvo sūnus, 1820 m. tapęs karaliumi Jurgis IV.

## Palikuonys

## Galerija

George III As Prince of Wales.jpg|Jurgis III jaunystėje
Charlotte gainsborough.jpg|Jurgio III žmona Šarlotė Meklenburg
The Family of Frederick, Prince of Wales.jpg |Jurgis III su šeima
Courtprivatelife- George III.jpg|Apakęs Jurgis III paskutiniais gyvenimo metais


## Šaltiniai

## Nuorodos
XIV Europos futbolo čempionato atranka/atkrintamosios varžybos

**[[Euro 2012|XIV Europos futbolo čempionato]]** papildomų atrankinių varžybų rezultatai.

## Varžybos

|}

### I rungtynės

----

----

----


### II rungtynės

----

----

----
Salomono atolas

**Salomono atolas**, *Salomono salos* () – mažas atolas Čagoso salyne, priklausantis Indijos Vandenyno Britų sričiai. 

## Aprašas
Salomono atolas yra Čagoso salyno šiaurrytinėje dalyje tarp Blenheimo rifo ir Peros Banjoso salos. Pagrindinės atolo salos yra:
* Bodamo sala (, joje anksčiau buvo pagrindinė gyvenvietė, plotas 1,08 km²,
* Anglų sala (, plotas 0,82 km². Abi salos yra vakarinėje rifo dalyje. 
Mažos čagosiečių gyvenvietės buvo *Fouquet* saloje (0,45 km²) ir Takamakos saloje (0,48 km), taip pat *Île de la Passe* (0,28 km²) ir *Île Mapou* (plotas 0,04 km²). Likusios salelės daug mažesnės.

Visas sausumos plotas yra apie 3,5 km². Salos dabar yra negyvenamos, apaugusios žemomis džiunglėmis ir kokospalmėmis. Jose sunku rasti ankstesnių gyvenviečių pėdsakus.  

Šiaurinėje dalyje, tarp Anglų salos ir salos *Île de la Passe*, yra įplaukimo kanalas į atolo lagūną *Baie de Salomon*. Salomono salos yra jachtininkų mėgstama inkaravietė jachtoms, plaukiančioms Indijos vandenynu, nors jose ir nėra jachtoms tinkamų švartavimosi vietų ir reikia gauti leidimą. 

## Istorija
Atolą XVIII a. antroje pusėje buvo apgyvendinę kokospalmių plantacijos darbininkai iš Mauricijaus (tada vadinto *Île de France*), kilę iš Afrikos. Gali būti, kad jie tada gyveno sąlygomis, labai artimomis vergijai. Plantaciją eksploatavusi kompanija vadinosi *[[Chagos Agalega Company]]*.

Salomono salas 1837 m. išžvalgė Indijos karinio laivyno (tada – D. Britanijos laivyno dalis) laivo HMS „Benares“ kapitonas komanderis Robertas Moresbis. Moresbio žemėlapis buvo pirmasis tikslus Salomono atolo žemėlapis. Tikslesnis Salomono atolo žemėlapis buvo sukurtas 1905 m., kai atolą tyrė komanderis B. T. Somervilis (*B.T. Sommerville*) iš laivo HMS „Sealark“. 

Kai kuriose Salomono atolo salose gyveno čagosiečiai. D. Britanijos vyriausybei nutarus iškeldinti visus Čagoso salyno gyventojus pasirodė, kad vietiniai gyventojai gyveno tik saloje „Île Boddam“. 
Salomono salų gyventojai, kurių buvom apie 400, buvo surinkti ir išgabenti į Mauricijų. 

Bodamo saloje buvo priplauka, parduotuvės, mokykla, bažnyčia ir vila, kurioje gyveno plantacijos valdytojas. Dabar visi šie statiniai apaugę džiunglių augalija. Bodamo ir Takamakos salose yra šuliniai. It is possible to collect water by yachtsmen in order to replenish their supplies.

## Salelės
Atolo salelių pavadinimai laikrodžio rodyklės tvarka pradedant nuo šiauriausio taško:
#Île de la Passe
#Île Mapou
#Île Takamaka
#Île Fouquet
#Île Sepulture
#Île Jacobin
#Île du Sel
#Île Poule
#Île Boddam
#Île Diable
#Île Anglaise

## Išnašos
Jurbarko dvaras

**Jurbarko dvaras** – dvaras, esantis Jurbarke. Išliko du dvaro flygeliai (XIX a. vidurio šoniniai rūmai; dar vadinami oficinomis), Jurbarko Kristaus Atsimainymo cerkvė (1865 m.), kumetynas (XIX a. vidurys), parkas.

Pietiniame fygelyje įsikūręs Jurbarko turizmo ir verslo informacijos centras, šiauriniame - Jurbarko krašto muziejus. Cerkvėje veikia Jurbarko parodų ir koncertų salė. 2015 m. atstatytos dvaro centrinių rūmų kolonos.

## Istorija

XVI–XVIII a. Jurbarkas priklausė LDK valdovų žmonoms (valdė Bona Sforca, Ona Habsburgaitė, Cecilija Renata, Liudvika Marija). XVIII a. pradžioje Augustas II pavedė Jurbarką valdyti Radviloms, kol 1795 m. Jekaterina II jį perdavė Platonui Zubovui, o 1846 m. Nikolajus I Jurbarką dovanojo kunigaikščiams Vasilčikovams. Jie pastatė dvaro sodybą. Jie čia buvo iki 1918 m., kai dvaras buvo išparceliuotas.

## Galerija


Jurbarko dvaras 1915.jpg||1915 m. vokiečių kariuomenės sudeginto Jurbarko dvaro griuvėsiai
Jurbarko dvaro pastatas.JPG|Rūmai šiauriniame flygelyje
Jurbarkas, dvaro cerkvė 2.JPG|Dvaro cerkvė
ICIUM

**ICIUM Ledo stebuklų šalis** () yra kasmet Levyje (Suomija) iš ledo ir sniego pastatomas žiemos pramogų parkas. Pirmą kartą ICIUM ledo pasaulis lankytojams duris atvėrė 2010 m. gruodžio 18 d. Šis pramogų parkas su ledo ir sniego skulptūromis užima maždaug vieno hektaro plotą. 

## Parko statybos

ICIUM ledo skulptūras sukūrė kinų skulptoriai iš Harbino miesto, kuriame nuo 1963 m. rengiamas kasmetinis ledo ir sniego skulptūrų festivalis.

2010 m. pirmojo ICIUM ledo pasaulio statyboms panaudota daugiau nei 10 tūkstančių kubinių metrų sniego. Be to, skulptoriai savo darbams sunaudojo daugiau, nei 600 kubinių metrų Ounasjokio upės sniego.

## ICIUM statiniai

Reikšmingiausios ICIUM ledo pasaulio skulptūros 2010–2011 metų žiemą:

* **Čiuožimo takelis** (Didžioji kinų siena). Tai pats didžiausias parko statinys. Jo aukštis siekė 15 metrų, ilgis – 80 metrų. Takelio statybai prireikė daugiau nei 5000 kubinių metrų sniego.  
* **[[Helsinkio katedra]].** 15 m aukščio Helsinkio katedra yra vienas iš aukščiausių ICIUM parko statinių. 
* **[[Helsinkio centrinė geležinkelio stotis]].**
* **[[Pagoda]].** Žalios spalvos pagoda yra aukščiausia parko skulptūra (daugiau, nei 15 m). 
* **[[Dangaus šventykla]].**
* **[[Pekino olimpinis stadionas]].**
* **[[Terakotinė armija]].** Ledinės terakotinių karių skulptūros.

## Meistrai iš Kinijos
Iš Pekino atvykę amatininkai dalyvavo ICIUM ledo pasaulio pristatyme, kur demonstravo pynimo iš šiaudų, butelių dažymo ir figūrėlių iš ryžių tešlos lipdymo sugebėjimus.

## ICIUM talismanas
ICIUM talismanas yra pandos jauniklis Mingming iš Bambukų giraitės. Mingming nuotykiai prasideda tada, kai jis, padedamas senelio elnio Nilo, jo anūkės Ninos ir Kalėdų Senelio, bando išgelbėti savo namus nuo pikto slibino.

## Šaltiniai

## Nuorodos
* Oficiali ICIUM svetainė 
* 360° panorama
Piotr Jaroszewicz

**Piotras Jaroševičius** (, 1909 m. spalio 8 d. Nesvyžiuje – 1992 m. rugsėjo 1 d. Varšuvoje – Lenkijos valstybės veikėjas, buvęs LLR Ministrų tarybos pirmininkas (1970–1980 m.). Divizijos generolas (1950 m.). Nužudytas kartu su žmona.

## Biografija
1929 m. baigė mokytojų seminariją, dirbo mokytoju, mokyklos direktoriumi. Okupavus Lenkiją, 1939 m. persikėlė į TSRS teritoriją, pradėjo dirbti Pinsko mokyklos direktroiumi, tačiau netrukus su šeima ištremtas į Archangelsko sritį.

1943 m. įstojo į TSRS gilumoje formuotą generolo Z.Berlingo vadovaujamą lenkų armiją. 1944 m. įstojo į Lenkijos darbininkų partiją. Karą baigė būdamas 1-osios lenkų armijos vado pavaduotoju politiniam darbui. 1945–1950 m. buvo Lenkijos kariuomenės Vyriausiosios politinės valdybos viršininkas, Gynybos ministro pavaduotojas.

1950‒1952 m. buvo Valstybinės ekonominio planavimo komisijos pirmininko pavaduotojas, 1952‒1970 m. – LLR Ministrų tarybos pirmininko pavaduotojas, 1954‒1956 m. tuo pat metu ir Kalnakasybos ministras. Kurį laiką buvo LLR atstovu Ekonominio tarpusavio bendradarbiavimo taryboje.

Nuo 1970 m. gruodžio mėn. iki 1980 m. vasario mėn. – LLR Ministrų tarybos pirmininkas.

Kartu su E.Gereku vykdė skolinimusi paremtą ekonominę politiką, kuri laikinai pakėlė lenkų pragyvenimo lygį, tačiau netrukus sukėlė ekonominę krizę ir neramumus šalyje 1976 ir 1980 m.

Nuo pat Lenkijos jungtinės darbininkų partijos įsteigimo 1948 m. buvo partijos CK narys, nuo 1964 m. – kandidatas į CK Politinio biuro narius, 1970–1980 m. – Politinio biuro narys. 1947–1981 m. buvo Seimo deputatas.

1981 m. generolui V.Jaruzelskiui Lenkijoje įvedus karinę padėtį apkaltintas ekonominėmis klaidomis, pašalintas iš LJDP ir kurį laiką buvo internuotas.

Vėliau politinėje veikloje nebedalyvavo. 1992 m. rugsėjo 1 d. nužudytas kartu su antraja žmona savo namuose Varšuvos priemiestyje. Nusikaltimas iki šiol neišaiškintas.

## Šaltiniai

|-
Selena Gomez

**Selena Marie Gomes** (*Selena Marie Gomez*; gimė 1992 m. liepos 22 d.) – amerikiečių aktorė, popmuzikos atlikėja. Išpopuliarėjo įgarsindama Alex Russo, Emmy apdovanojimą gavusiame Disney kanalo seriale „Vaverlio burtininkai“ (*Wizards of Waverly Place*).
 
Vėliau pradėjo vaidinti pati. Pirmieji jos debiutai buvo: „Another Cinderella Story“, „Wizards of Waverly Place: The Movie“, „Princess Protection Program“ ir „Ramona and Beezus“.

Selenos muzikinė karjera prasidėjo kiek vėliau. Po sudalyvavimo „Disney Channel“ TV kanalo „The Wizards of Waverly Place“ serijų garso takelio albume, Selena įkūrė popmuzikos grupę „Selena Gomez & The Scene“, kuri yra išleidusi tris muzikinius albumus. Po pasirašyto kontrakto su „Hollywood Records“ ji kūrė garso takelius tokiems filmams kaip: „Tinker Bell“, „Another Cinderella Story“, „Wizards of Waverly Place“ ir „Shake It Up“.

2008 metais Selena Gomez buvo nuominuota UNICEF „Geros Valios Ambasadore“, o 2009 metais pasiekė tarptautinio populiarumo popmuzikos scenoje daina „Naturally“.

## Filmografija

### Kinas
* 2003 : *Spy Kids 3-D: Game Over*
* 2008 : *Another Cinderella Story*
* 2008 : *Horton Hears a Who!*
* 2009 : *Princess Protection Program*
* 2009 : *Wizards of Waverly Place: The Movie*
* 2009 : *Arthur and the Vengeance of Maltazard*
* 2009 : *Arthur 3: The War of the Two Worlds*
* 2010 : *Ramona and Beezus*
* 2011 : *Monte Carlo*
* 2011 : *The Muppets*
* 2012 : *Hotel Transylvania*
* 2013 : *Spring Breakers*
* 2013 : *Aftershock*
* 2013 : *The Getaway*
* 2013 : *Thirteen Reasons Why*
* 2013 : *The Wizards Return: Alex vs. Alex *
* 2015 : *Hotel Transylvania 2*
* 2016 : *The Fundamentals of Caring*
* 2016 : *Neighbors 2: Sorority Rising*
* 2016 : *In Dubious Battle*
* 2017 : *Puppy!*
* 2018 : *Hotel Transylvania 3: Summer Vacation*
* 2019 : *The Dead Don’t Die*
* 2019 : *A Rainy Day in New York*
* 2020 : *Dolittle*
* 2022 : *Hotel Transylvania: Transformania*
* 2022 : *Selena Gomez: My Mind & Me*
* 2024: *Emilia Pérez*

### Televizija
* 2002–2004 : *Barney & Friends*
* 2005 : *Walker, Texas Ranger: Trial by Fire*
* 2006 : *The Suite Life of Zack & Cody*
* 2007 : *Hannah Montana*
* 2007–2012 : *Wizards of Waverly Place*
* 2009 : *Sonny with a Chance*
* 2009 : *The Suite Life on Deck*
* 2013 : *The Wizards Return: Alex vs. Alex*
* 2020–2023: *Selena + Chef*
* 2021–dabar : *Only Murders in the Building*
* 2023 : * Dear…*

## Diskografija
### Studijiniai albumai
**„Selena Gomez & The Scene“ albumai**
* 2009: *Kiss & Tell*
* 2010: *A Year Without Rain*
* 2011: *When the Sun Goes Down*

**Soliniai albumai**
* 2013: *[[Stars Dance]]*
* 2015: *[[Revival]]*
* 2020: *[[Rare (Selena Gomez albumas)|Rare]]*

**Bendri studijiniai albumai**
* 2025: *I Said I Love You First* 

### Dainų rinkiniai
* 2014: *For You*
* 2021: *Love You Like a Love Song, Come & Get It, and More*

### EP
* 2009: *Another Cinderella Story*
* 2015: *For You*
* 2020: *Selena × Votes*
* 2021: *Revelación*

## Išnašos
Atari ST

**Atari ST** – asmeninis kompiuteris, išleistas 1985 m. bendrovės „Atari Corporation“. Prekyba buvo nutraukta XX a. 10-ojo dešimtmečio pradžioje. 

Atari ST buvo 16/32 bitų namų kompiuterių kartos, turėjo Motorola 68000 šeimos procesorių (8 MHz), 512 KB ar daugiau atminties bei 3½" diskelių skaitytuvą kaip pagrindinę informacijos laikmeną (formaliai 720 KB). Jame buvo įdiegta Atari TOS operacinė sistema. Monitoriaus raiška siekė 640×400 taškų. 

Buvo panašus į kitus „Motorola“ procesorius naudojančius kompiuterius, kaip kad „Apple“ Macintosh ir „Commodore“ Amiga.

## Išnašos
Spacewar!

**Spacewar!** – vienas pirmųjų kompiuterinių žaidimų, kurį buvo galima žaisti dviese. 1962 m. žaidimą kompiuteriui PDP-1 sukūrė Masačusetso technologijos instituto informatikas Steve Russell. Žaidimo populiarumas lėmė jo pritaikymą kitoms to meto sistemoms.

## Apžvalga
Du žaidėjai valdo po erdvėlaivį, kiekvieno iš jų tikslas yra sunaikinti priešininko erdvėlaivį manevruojant žvaigždės gravitacijos lauke ir išvengti susidūrimo su ja. Erdvėlaivių iššaunamos raketos nėra veikiamos gravitacijos (dėl informacijos apdorojimo laiko stokos). Taip pat kiekvienas erdvėlaivis turi ribotą raketų bei kuro kiekį. Galima panaudoti hypererdvės funkciją kaip žūtbūtinę priemonę norint išvengti priešininko raketų, tačiau šitaip rizikuojama susidurti su kitu erdvėlaiviu ar žvaigžde, mat panaudojus šį manevrą atsiduriama atsitiktinėje vietoje.

## Išnašos

## Šaltiniai
*
2014 m. pasaulio futbolo čempionato atranka/Afrika

Straipsnyje pateikiami atrankos į **[[2014 m. pasaulio futbolo čempionatas|2014 m. pasaulio futbolo čempionatą]] Afrikos zonos** rezultatai.

## Tvarka

Atranką sudaro trys etapai. Pirmame etape tarpusavyje susitinka silpniausios žemyno komandos. Porų nugalėtojai patenka į antrą etapą, kuriame visos komandos suskirstomos į 10 grupių. Šių grupių nugalėtojai patenka į trečią etapą, kur susikauna tarpusavyje dėl 5 kelialapių į pasaulio čempionatą.

## Pirmas etapas

|}

* Pastaba: Mauricijus iš čempionato atrankos pasitraukė.

## Antras etapas

### A grupė

 


 

----


 

----


----


----



----



### B grupė




----



----


----


----


----



### C grupė




----

 

----


----


----


----



### D grupė


 

----

 

----


----


----


----



### E grupė


 

----



----


----


----


----



### F grupė




----

 

----


----


----



----



### G grupė


 


----



----


----


----


----



### H grupė


 

----



----


----


----


----



### I grupė


 

----



----


----


----


----



### J grupė


 

----

 

----


----


----


----



## Trečias etapas

|}



----


----


----


----



## Išnašos
Izveztija Ponevežskogo rajonnogo sovpeda

**Izveztija Ponevežskogo rajonnogo sovpeda** () – komunistų laikraštis, ėjęs 1919 m. kovo – gruodžio mėn. Panevėžyje rusų kalba.

## Istorija

Išleisti 5 numeriai. Redaktorius Faivušas Abramavičius.

## Šaltiniai
Amūro limanas

**Amūro limanas** () – šiaurinė Totorių sąsiaurio dalis, įsiterpusi tarp Azijos žemyno (Rusija) ir šiaurinės Sachalino salos dalies. Jungia Ochotsko jūros Sachalino įlanką (šiaurėje) su pagrindine Totorių sąsiaurio dalimi (pietuose, per Nevelio sąsiaurį). Ilgis – 185 km, plotis – iki 40 km. Limanas seklus, būdingas jo gylis 3-4,5 m. Nuo lapkričio iki gegužės būna padengtas ledo.

Rytuose į Amūro limaną įteka Amūro upė.

## Šaltiniai
Amūro–Zėjos plynaukštė

**Amūro–Zėjos plynaukštė** () arba **Amūro–Zėjos lyguma** () – plynaukštė Rusijos Tolimuosiuose Rytuose, Amūro srityje, Amūro ir Zėjos tarpupyje. Aukštis iki 904 m, vidutinis aukštis – 300 m. Sudaryta iš smėlingų ir molingų uolienų. Būdingi maumedžių ir pušų miškai bei beržynai, pietuose – krūminių ąžuolų sąžalynai. Vietomis paplitęs amžinasis įšalas. Yra aukso telkinių.

## Šaltiniai
Iz sten kazarm

**Iz sten kazarm** () – nelegalus eserų laikraštis, ėjęs 1906–1907 m. Vilniuje rusų kalba.

## Istorija

Leido eserų Vilniaus komitetas.

## Šaltiniai
Laiškai iš Ivo Džimos

**Laiškai iš Ivo Džimos** () – 2006 m. istorinė karinė drama, režisuota Clint Eastwood. Pagrindinius vaidmenis atliko Ken Watanabe ir Kazunari Ninomiya. Filme atpasakojami įvykiai vykę Ivo Džimos mūšyje iš japonų karių perspektyvos, taip pat šis filmas kartu su kitu tais pačiais metais filmuotu Istvudo filmu „Mūsų tėvų vėliavos“ sudaro bendrą kūrinį šia tematika. Pastarajame įvykiai atpasakojami JAV karių perspektyva.

Filmas pelnė po vieną Oskarą ir Auksinį gaublį bei daugybę kitų apdovanojimų.

## Siužetas

Filme atpasakojami Antrojo pasaulinio karo mūšio įvykiai, vykę Ivo Džimos saloje, kuri JAV karinėms pajėgoms buvo svarbus strateginis taškas veržimosi į Japoniją metu. Tūkstančiai japonų kareivių išsiunčiami į Ivo Džimą žinant, kad iš ten jie tikriausiai niekada nebegrįš. Tarp jų – Saigo, kepėjas, kurio vienintelė svajonė yra dar kartą išvysti savo naujagimės dukrelės veidą, baronas Niši, olimpinis jojimo čempionas, žinomas visame pasaulyje, Šimidzu, jaunas karo policininkas, kurio idealizmo dar neišbandė karas, ir leitenantas Ito, griežtas kariškis, kuris greičiau jau nusižudys, nei pasiduos. Salos gynyba patikėta generolui Tadamičiui Kuribajašiui, daug po Ameriką keliavusiam kariškiui, kuris, viena vertus, puikiai suvokia beprasmišką karo prigimtį, kita vertus, gerai išmano karo su amerikiečiais strategijas. Šis tik atvykęs sustabdo jau pradėtus darbus ir pradeda savo gynybos planą, pasitelkdamas netradicinius požiūrius ir metodus tiek taktikoje, tiek ir bendraujant su kitais karininkais ar kareiviais.

Didžiulis karių ryžtas ir beprecedentė generolo Kuribajašio taktika lemia netikėtą posūkį mūšyje, kuriame amerikiečiai tikėjosi greitos ir lengvos pergalės…

## Nuorodos
* „Laiškai iš Ivo Džimos“ Internet Movie Database svetainėje
* „Laiškai iš Ivo Džimos“ Rotten Tomatoes svetainėje